તમને ખબર છે ? જે સરકારને આપણે વોટ આપીને જીતાડી હતી તેમણે જ એવો કાયદો દાખલ કર્યો છે કે વળતર મેળવવાના દાવાઓમાં ફ્રી લીગલ એઈડ નહીં મળે. જો કે, એમાં એક અપવાદ રાખ્યો છે કે કોઈ મોટો અકસ્માત થાય તો તે કદાચ મળે પણ ખરી. પણ સરકારને મતે કાયદાની દ્ભષ્ટિએ આપણો અકસ્માત મોટો નથી ગણાતો, કેમેકે તમાં રાષ્ટ્રિય સ્તરે જનતાને રસ નથી. લડત ચલાવવાનું મનોબળ મારામાં નથી રહ્યું, પણ નહીં લડું તો તમે નારાજ થશો જ તેની મને ખાતરી છે. તમારા વિયોગના દર્દને સહન કરતાં કરતાં આ પ્રવૃત્તિમાં મન પરોવીશ તો કદાચ થોડી રાહત મળશે. વળી જીત થશે તો તમે કેટલા ખુશ થશો તે પણ હું જાણું છું.